21-02-2020 [13:36]
DTX-nın dünən Neftçala İcra Hakimiyyətində əməliyyat keçirərək, rayonun icra başçısı İsmayıl Vəliyev başda olmaqla, bir neçə vəızifəli şəxsi saxlaması haqda media və sisial şəbəkədə intensiv xəbərlər yayılır.
Mia.az xatırladır ki, məsələ ilə bağlı DTX da dünən açıqlama verib.
Həmin məlumatda əməliyyatın keçirildiyi, bəzi vəzifəli şəxslərin rüşvət aldığına dair istintaq aparıldığı, habelə həbslərin olduğu qeyd edilsə də, konkret olaraq kimlərin saxlanıldığı barədə bilgi verilməyib.
Xidmətdən yalnız onu bildiriblər ki, bununla bağlı geniş açıqlama veriləcək.
Mia.az xəbər verir ki, bu açıqlamadan az sonra Prezident İlham Əliyev İsmayıl Vəliyevin icra başçısı vəzifəsindən azad olunması haqda sərəncam imzalayıb.
Bütün bunlarla yanaşı, İsmayıl Vəliyevin idarəetmə sistemində təsadüfi adam olmadığı haqda məlumatlar da yayılır.
Onlardan birinin də İsmayıl Vəliyevin Xızının icra başçısı Xəzər Aslanovla yeznə-qayın, digəri onun Azərbaycan Respublikasının sabiq Baş prokuroru İsmət Qayıbovun bacısı oğlu olmasıdır.
Bu fakt onu göstərir ki, İ.Vəliyev hakim qollarda ciddi əlaqələrə sahibdir.
Bunu onun maraqlı tərcümeyi-halı da göstərir. Diqqət çəkən odur ki, İ.Vəliyevin tərcümeyi-halında onun 1994-cü ildən sonra qısa müddət işsiz qalması və Kəmaləddin Heydərovun Gömrük Komitəsi sədri təyinatından sonra bu qurumdan vəzifə alması sayıla bilər. Məlumata görə, onun oğlanlarından biri də hazırda FHN-də yüksək vəzifə tutur...
Sabiq başçısının tərcümeyi-halı bu və ya digər məqamlara aydınlıq gətirə biləcəyindən onu təqdim edirik: